cyanic-selkie/wikianc huggingface dataset:
Leie raamatukogu
Ajalugu
1995. aastal kolis raamatukogu Leie asulast, kolmetoalisest korterist, Leie Põhikooli vastvalminud ruumidesse ning külaraamatukogu tööle lisandus kooliraamatukogu töövaldkond. Raamatukogu juhatajana alustas tööd Taimi Russki, kes tänaseni Leie raamatukogus ametis. 2020. aastal moodustati Kolga-Jaani Rahvaraamatukogu, mille üheks haruraamatukoguks sai Leie raamatukogu.
Sandra Alusalu
Sandra Alusalu (sündinud 6. august 1987) on Eesti kiiruisutaja ja spordipedagoog.
Ta lõpetas 2006. aastal Põltsamaa Ühisgümnaasiumi, 2009. aastal terviseteaduste bakalaureuseseõppe Tallinna Ülikoolis ja 2011. aastal sporditeaduste magistriõppe Tartu Ülikooli kehakultuuriteaduskonnas.
Aastatel 2011–2015 töötas ta Türi põhikoolis kehalise kasvatuse õpetajana. 2015. aastast on ta Põltsamaa Ühisgümnaasiumis kehalise kasvatuse õpetaja ja uisutamisringi juhendaja.
Ta on tegelenud kiiruisutamisega alates 2005. aastast Väino Treimani juhendamisel. Ta on tulnud Eesti meistriks 2006. ja 2007. aastal väikeses mitmevõistluses ning 2014. aastal 5000 meetris. Ta on püstitanud mitu Eesti rekordit: 500 meetrit ajaga 48,78; 1000 meetrit ajaga 1.38,93; 1500 meetrit ajaga 2.31,93 ja 3000 meetrit ajaga 5.19,70. Kõik need rekordid püstitas ta 2007. aastal.
Ta valiti hooajal 2006/2007 Eesti parimaks naiskiiruisutajaks.
Isiklikku
Sandra Alusalu õde on kiiruisutaja Saskia Alusalu. Sandra Alusalu elukaaslane on kehalise kasvatuse õpetaja Maikel Mikson, neil on 2020. aastal sündinud tütar Sanna.
Larissa Volpert
Larissa Volpert (30. märts 1926 Leningrad – 1. oktoober 2017 New York) oli Nõukogude Liidu ja Eesti maletaja, kirjandusteadlane, vene filoloog.
Ta oli alates 1977. aastast töötanud õppejõuna Tartu Ülikoolis (professor 1990. aastast, emeriitprofessor 1995. aastast).
Volpert kaitses 1989. aastal väitekirja "Пушкин и психологическая традиция во французской литературе конца XVIII – первой трети XIX в." ning ta sai doktorikraadi kirjanduses. Tema peamised uurimissuunad olid prantsuse kirjanduse ajalugu, vene ja prantsuse kirjanduse vastastikused seosed ning puškinistika.
Male
Larissa Volpert saavutas 1955. aastal male maailmameistrivõistluste pretendentide turniiril Moskvas Olga Rubtsova järel 2. koha (Rubtsova sai aasta pärast maailmameistriks) ja 1959. aastal Plovdivis 3. koha, seejuures edestades eestlanna Salme Rootaret, kes jäi jagama 4.–5. kohta.
Ta sai sportlike saavutuste eest males 1957. aastal naiste rahvusvahelise meistri ja 1978. aastal naiste suurmeistri nimetuse.
Pere
Tema abikaasa oli Pavel Reifman.
Marjumägi
pisi|Marjumäe nõlv
Marjumägi (ka Essemäe Marjumägi) on kõrgendik (küngas) Karula kõrgustiku Hargla küngastikus, Hargla küngastiku ja Hargla kihelkonna kõrgeim tipp. Kõrgus merepinnast 127 meetrit, suhteline kõrgus kuni 50 meetrit. Marjumägi asub Valga vallas Hargla külast 3 kilomeetrit põhja pool.
Logistikapataljoni teenetemärk
Tänapäeval antakse seda rinnamärki välja silmapaistva ja eeskujuliku teenistuse eest Logistikapataljonis.
Et rinnamärgi asutamise ajal kandis struktuuriüksus nimetust Kaitsejõudude peastaabi Autokompanii, siis kutsutakse seda rinnamärki ka tänapäeval tema ajaloolise nimetusega autokompanii rinnamärgiks.
Rinnamärgi kandmise õigust võib anda kaitseväe teenistujatele, kes on teeninud toetuse väejuhatuse logistikapataljonis vähemalt kaks aastat.
Põhikirja järgi võib rinnamärki anda ka kiiduväärt teenistuse eest üleajateenijatele, kes on toetuse väejuhatuse logistikapataljonis teeninud vähemalt kolm aastat ning ajateenijatele, kes on tõestanud oma erialast püüdlust ja häid õpitulemusi.
Lõpe-Kaimri tankitõrjeliin
Lõpe (Lõu)-Kaimri tankitõrjeliin oli Nõukogude vägede kolmas kaitseliin Sõrve kaitsel 1941 ja Saksa vägede kaitseliin 1944. Saaremaa Sõrve poolsaare üks kitsamaid kohti oli sobiv kaitsepositsioonide rajamise koht. Kaitseliini ehitusel kasutati ka kohalike tööjõudu. pisi|Lõpe-Kaimri tankitõrjeliin, ehitatud 1941
1941. aasta Nõukogude kaitseliinina
1941. aasta oktoobris toimusid kaitseliinil ägedad lahingud. Nõukogude väed püstitasid kohalike elanike (sunnitud) abiga kaitseliinile kaks rida betoonist tankitõrjepüramiide, millest paljud on tänaseni säilinud. Kahe ööpäeva jooksul sooritasid Punaarmee väeosad kümneid vasturünnakuid, mida toetas 315. rannakaitsepatarei tuli. Õlg-õla kõrval võitlesid 3. üksik-laskurbrigaadi võitlejad, Balti laevastiku madrused ja kohalikud hävituspataljonlased, kohalikest värvatutest moodustatud merejalaväe- ja sapööriüksused. 2. oktoobril andis sõjanõukogu loa evakueerimiseks. pisi|Saaremaa ja Sõrve poolsaar
1944. aasta Saksa kaitseliinina
1944. aastal kindlustasid sellele kaitseliinil (saksa Leo-Riegel) end Saksa väed. 20. oktoobril jõudsid Nõukogude 131. diviisi polgud Lõpe-Kaimri kaitseliini ette. Samal päeval andis 8. laskurkorpuse komandör kindralleitnant Lembit Pärn juhtimise üle 109. laskurkorpuse juhile kindralleitnant J. Alfjorovile. 249. ja 131. diviisidele lisaks saadeti rindele kindral N. Tšurkini 109. laskurdiviis ja kindral J. Romantsovi 64. kaardiväe laskurdiviis, samuti ka uusi suurtükiväeosi. Oktoobri viimasel nädalal tehtud katsed saksa positsioonidest läbi murda vilja ei kandnud. Seetõttu otsustati pealetungid ajutiseks peatada, et koondada rindelõiku maksimaalselt palju tulejõudu. Ainuüksi suurtükke ja miinipildujaid koondati 900–1250 iga läbimurdekilomeetri kohta.
18. novembril kell 11.45 algas Punaarmee vägede üldpealetung ja kella 15-ks oli kaitseliin läbi murtud. Lõupõllu-Kargi suunas arendasid edu 249. Eesti laskurdiviisi võitlejad polkovnik August Feldmani juhtimisel. Saksa vägesid toetasid lahingus ka Saksa Kriegsmarine sõjalaevad eesotsas raskeristleja Prinz Eugeniga. Neile astusid vastu Punaarmee sõjalennukid.
Mälestusmärk
pisi|Mälestusmärk tankitõrjeliinile 1969. aastal avati Lõpel tankitõrjeliini merepoolses otsas tee ääres mälestusmärk, mis kujutab suurt betoonpüramiidi tahvliga, millel on kiri: "Lõpe-Kaimri tankitõrjeliin, ehitatud 1941. aastal".
Muinsuskaitseamet uurib tankitõrjeliini kaitse alla võtmise võimalusi. ,
Tsitaat 2006. aasta ekspertiisist : "Tegemist on ühe omanäolisema II maailmasõja aegse kaitserajatisega Saaremaal. Kuna Sõrve poolsaar on tuntud just oma sõjaajaloo poolest, siis kuulub Lõpe–Kaimri tankitõrjeliin siinsete tähtsamate militaarturismi objektide hulka."
Krzysztof Skubiszewski
Krzysztof Jan Skubiszewski (8. oktoober 1926 Poznań – 8. veebruar 2010 Varssavi) oli Poola jurist, õigusteadlane ja poliitik.
Krzysztof Skubiszewski lõpetas Poznańi Ülikooli rahvusvahelise poliitika ja õigusteaduse alal 1949. aastal. 1950. aastal kaitses ta samas ülikoolis doktorikraadi. Ta jätkas järeldoktoriõpinguid Nancy Ülikoolis (lõpetas 1957. aastal) ja Harvardi ülikoolis (lõpetas 1958. aastal).
Alates 12. septembrist 1989 kuni 26. oktoobrini 1993 oli Krzysztof Skubiszewski Poola välisminister.
1994. aastast kuni surmani oli Iraani-USA nõuete tribunali president.
Rahupiip
Rahupiip on Põhja-Ameerika indiaanlaste rituaalne ese, mida kasutatakse ühenduse loomisel maa ja taeva ehk füüsilise ja spirituaalse vahel.
Legendi järgi on selle piibu inimestele toonud Päikese ja Kuu tütar, kes ilmus esialgu valge piisoni varsa kujul. Lisaks piibule andis imelises naiskujus valge piison inimkonnale ka seitse püha rituaali, millega elus hakkama saada ning mille abil mõista, et kõik on omavahel vennad, seotud. Rahupiipu tohtivat kasutada ainult rituaalsel eesmärgil, kuna see olevat niivõrd püha. Piibu suitsetamisel kandub taevasse nelja ilmakaarde piibusuits, mis on eluhinguse sümboliks.
Püha piibu kasutamine
Rahupiipu suitsetatakse enamasti ainult rituaalsel sündmusel. Ajalooliselt on seda kasutatud rahu sõlmimisel. Enne suitsetamist tuleks pühitseda tubakas, kuid piipu eraldi pühitsema ei pea, kuna püha rituaal on iseendas juba pühitsemine. Tubaka pühitsemisel tuleb tubakat kahasse toppida ja samal ajal kõneleda. Mida valjemini ja sõnarohkemalt rääkida, seda sügavam side tekib sellega, mille jaoks tubakas on pühitsetud, ehk mille jaoks üleüldse rituaali tehakse. Mõnikord tehakse tubaka pühitsemist ka tubakapakis. Sel viisil pole suitsetamise ajal vaja väga pikka pühendamiskõne pidada, kuna piipu pannakse juba pühitsetud tubakas. Kui tubakas on pühitsetud, võib selle süüdata. Süütamisega kutsutakse esile tubakasse meelitatud vaimude reaktsioonid, mis täidavad piibu ülima terviklikkusega, ning piip muutub “pühamast pühamaks”. Suitsetamise ajal, hoides kinni piibu kahast, keerutatakse piibu vart päripäeva ning kui seda tehes piibu vars on suunatud enda poole, on see märk sellest, et tunnistame pühadust ja laseme pühadusel endasse siseneda, kuid kui vars on suunaga endast eemale, siis see näitab, et avatakse oma süda ehk tõeline olemus maailmale. Püha piip on tavaliselt tehtud kas pilliroost või puidust ning on reeglina 5 cm lai, 0,6 cm paks ja 45 cm kuni 1,2 m pikk. Piibu kaha ja vars hoitakse eraldi. Piibu kaha olevat ülimalt püha, sümboliseerides naispoolt kui sünnitajat ja kandjat ning sellesse tuleks suhtuda kui elavasse. Seetõttu tuleb selle eest ka erilist hoolt kanda. Kaha peaks hoidma suletuna ning tavaliselt see rullitaksegi nahast riide sisse ja auk täidetakse samuti nahatükiga. Piibu vars sümboliseerib meespoolt, kui pürgimist, liikuvust ja suunatuse kandvust. Kaha ja varre ühendamine sümboliseerib naiselikkuse ja mehelikkuse ühendamist ning sellega luuakse ruum, milles toimuvad šamaanirännakud.
Rahupiibu tähtsus
Piibu tseremoonia on erinevate ameerika indiaanlaste elus väga tähtsal kohal, kuna see tähistab füüsilise ja spirituaalse (maa ja taeva) sfääri ühenduse loomise akti. Piibu suitsetamist peetakse palve füüsiliseks esinemisvromiks. Suits on sõnad, tuli piibus on sama, mis tuli Päikeses, elu allikas. Piipe on indiaanlastel mitmeid, samuti on erinevad ka kasutusviisid. Rahupiip, indiaanlaste enda järgi on ülimalt sakramentaalne, seetõttu nemad kutsuvad seda pühaks piibuks.
Carl Michael Ziehrer
pisi|Carl Michael Ziehrer (1896) Carl Michael Ziehrer (ka Karl Michael Ziehrer; 2. mai 1843 Viin – 14. november 1922 Viin) oli Austria helilooja. Komponeeris 23 operetti ja burlesk-operetti, samuti vodeville ja Posse 'sid ning ligi 600 polkat, valssi ja marssi. Oli Johann Strauss II raevukamaid konkurente. pisi|Carl Michael Ziehrer enne 1922
Õpingud ja karjääri algus
Nähes poja huvi muusika vastu saatis isa ta õppima Viini konservatooriumisse. 1863 debüteeris tantsuorkestri dirigendina. Oli juba sel ajal oma orkestriga vendade Strausside ainus arvestatav konkurent. Pidas Strausside tantsulugusid kohutavateks, mistõttu komponeeris ise tantsupidude ja salongiõhtute ilmestamiseks muusikapalu. 1865. aastal hakkas esinema Viini Gartenbaugebäude lillepidudel, kus kandis ette oma muusikapalu. Novembris 1867 nimetati Arbeiter-Bildungswerki kapellmeistriks.
Tunnustatud orkestrijuht
1866 kirjutas burlesk-opereti "Mahomed's Paradies" ("Muhamedi paradiis"), mis sai hea vastuvõtu osaliseks. Järgmise burlesk-operetini "Das Orakel zu Delfi" ("Delfi oraakel") jõudis aga alles kuue aasta pärast.
1870–1873 oli Austria-Ungari 55. ja 1875–1878 76. sisevägede rügemendi orkestri orkestrijuht (Bandmaster). Esines 1873 oma sõjaväeorkestriga Viini maailmanäitusel.
Operetihelilooja
Tundis mõne aja pärast väsimust ja eemaldus Austria mägedesse. Seal pühendus operettide komponeerimisele. 1899. aastal esietendunud "Die Landstreicher" ("Hulkur") oli tohutult menukas, purustades kõik varasemad Straussi ja Karl Millöckeri operettide rekordid. Seda tükki mängiti ainuüksi Viinis üle 1500 korra. 1909 andis keiser Franz Joseph talle Hofballmusikdirektor' aunimetuse; Ziehrer oli üldse viimane, kes selle nimetuse sai.
Saatis 1910. aastal oma orkestri laiali, kuid tegutses edasi Ferenc Lehári, Oscar Strausi ja Leo Falli kõrval Viini nõutuima külalisdirigendina. Koos Leháriga organiseeris vahetult enne Esimese maailmasõja puhkemist kõrge muusikalise standardiga orkestri, millest arenes hiljem välja Viini mainekas orkester – Viini filharmoonikud. 1914. aastal juhatas Austria-Ungari impeeriumi ajaloo viimasel õukonnaballil tantsuorkestrit.
Kuni Esimese maailmasõja esimeste aastateni komponeeris peamiselt Viini teatritele paarkümmend operetti ja lustimängu (Singspiel). Tema operetiloomingust nautisid eri aegadel suurt publikumenu "Ein tolles Mädel" ("Suurepärane tüdruk", Estonias 1918 "Tuisu-Triinu" nime all), "Die Liebes walzer" ("Kallis valss"), "Ball bei Hof" ("Õukonnaball"), "Ein Deutschmeister" ("Saksa meistrid"), "Der Fremdenführer" ("Giid"), "Der Schätzmeister" ("Hindaja") jt.
Praegusajal esitatakse tema teoseid harva, kuid "Die Landstreicher" on siiski ajaproovile vastu pannud ning ilmub aeg-ajalt saksa keelt kõnelevate maade teatrite mängukavva.
Isiklikku
Oli alates 1881 abielus populaarse operetiprimadonna Marianne Edelmanniga.
Esimese maailmasõjaga kaotas pinnase jalge alt ja kannatas meeleheitehoogude all. Suri unustuses ja vaesena.
On maetud Viini Keskkalmistule kõrvuti teiste Austria kultuurielu suurkujudega.
Tunnustus
Rahvusraamatukogus on temanimeline mälestustuba.
Teda on 1947 ja 1972 kujutatud Austria postmarkidel.
50. surmaaastapäeva puhul (1972) anti välja 25-šillingiline hõbedane mälestusmünt tema kujutisega. 1944. aastal tegi režissöör Willy Forst tema elust filmi "Wiener Mädeln".
Teoseid
Mahomed’s Paradies (1866), Cleopatra (koomiline ooper, 1875), König Jérôme (1878), Ein Deutschmeister (1888), Wiener Luft (1889), Der bleiche Zauberer (1890), Die Landstreicher (1899), Der Fremdenführer (1901), Der Schätzmeister (1904), Fesche Geister (1905), Ein tolles Mädel (1907), Der Liebeswalzer (1908), Herr und Frau (München, 1909), Ball bei Hof (Stettin, 1911), Fürst Casimir (1913), Das dumme Herz (1914), Der Kriegsberichterstatter (koos Eysleri, Granichstaedteni, Nedbali ja Weinbergeriga, 1914), Im siebenten Himmel (München, 1919). Teiste poolt lõpetatuna esitati postuumselt "Der verliebte Eskadron" (1930) ja "Deutschmeisterkapelle" (1958).
Teabeoperatsioon
Teabeoperatsioon ehk infooperatsioon on teabesõja (infosõja), propaganda ja ideoloogilise võitluse temaatiliselt määratletud osa. Teabeoperatsioonide läbiviimine toimub ajakirjanduse, massikommunikatsiooni (televisiooni, raadio), meedia ja sotsiaalmeedia vahendusel. Eesmärgiks on inimeste teadvuse mõjutamise kaudu saada poliitilist (uudised jms) või majanduslikku (reklaam jms) tulemust.
Teabeoperatsioonid on kavandatud mõjutama vastaste otsustamisprotsessi. Psühholoogilised operatsioonid on kavandatud mõjutama suhtumist ja käitumist, saavutamaks vajalikke poliitilisi ja sõjalisi eesmärke.
Näiteks eraldi venekeelse telekanali loomine võimaldab teabeoperatsioonide läbiviimist venekeelse vaatajaskonna seas ja vastupidi. Venemaa plaan hakata propagandat edastama eesti keeles (ja veel 29 keeles) võimaldab teabeoperatsioone läbi viia globaalsel tasandil.
Tarvastu vald (Tarvastu kihelkond)
Tarvastu vald (saksa keeles Gemeinde Tarwast) oli vald Tarvastu kihelkonnas Viljandimaal aastal 1866–1939. Vallamaja asus Mustla linnas, mis aga valla koosseisu ei kuulunud.
Aastatel 1866–1902 eksisteeris Kuressaare vald, mis siis liideti Tarvastu vallaga.
Vallas on sündinud Ado Birk, Jaak Reichmann, Jaan Reinbach, Jaan Tamm, August Ingermann, Johann Aronson, Otto Peeter Pärn, Andres Põldmets, Aino Tamm, Johannes Toss.
1939. aasta valdade reformiga läks valla maa-ala uue Tarvastu valla koosseisu, välja arvatud osa Saba asunduse maa-alast ning Saba ja Pokahärma talude maa-alad (viimane läks Holstre valda).
Östen Undén
pisi|Östen Undén Bo Östen Undén (25. august 1886 Karlstad – 14. jaanuar 1974 Stockholm) oli Rootsi jurist, poliitik (sotsiaaldemokraat) ja diplomaat.
Östen Undén oli aastatel 1913–1937 Uppsala Ülikoolis õigusteaduse professor. 1917–1920 ja 1932–1936 oli ta Rootsi valitsuses portfellita minister. 1920. aastal oli ta justiitsminister. Esimest korda oli ta Rootsi välisminister 18. oktoobrist 1924 kuni 7. juunini 1926.
Aastatel 1921–1926, 1928, 1930–1931, 1933–1935 ja 1937–1939 kuulus Östen Undén Rootsi delegatsiooni Rahvasteliidus. 1946–1961 oli ta Rootsi esindaja Ühinenud Rahvaste Organisatsioonis.
Lühikest aega oli ta Rootsi peaministri kohusetäitja 1946. aasta 6. oktoobrist kuni 11. oktoobrini.
Riikliku Rahvakongressi Alalise Komitee esimees
Riikliku Rahvakongressi Alalise Komitee esimees (ametlikult Hiina Rahvavabariigi Riikliku Rahvakongressi Alalise Komitee esimees) on ametnik, kes juhatab Riikliku Rahvakongressi Alalist Komiteed, Hiina Rahvavabariigi kõrgeimat seadusandlikku kogu. Alates 17. märtsist 2018 on ametis Li Zhanshu.
Aastatel 1998–2013 oli RRKAK esimees Hiina võimuhierarhias teisel kohal, kuna Li Peng ei saanud 1998. aastal kolmandat ametiaega peaminister olla. Hiljem oli RRKAK esimees pärast Kommunistliku Partei peasekretäri ja riigi presidenti hierarhias kolmas. Peaminister Li Keqiangi ajal on RRKAK esimees langenud hierarhias neljandaks. Asetus võimuhierarhias ei peegelda tingimata tegelikkust, mis sõltub suuresti ametis olevatest isikutest.
Volitused
Alates 1982. aastast võivad RRKAK esimehel Hiina Rahvavabariigi põhiseadusega tekkida laialdased volitused. Arikkel 84 järgi hakkab RRKAK esimees täitma riigi presidendi kohuseid, kui nii president kui asepresident peaksid olema võimetud oma ülesandeid täitma ning Riiklik Rahvakongress ei suuda aegsasti asendajat valida.
Aastatel 1975–1983 oli RRKAK esimees Hiina Rahvavabariigi riigipea, kuna presidendi institutsioon puudus 1975. aasta põhiseadusest. Teoreetiliselt oli 1989. aasta Tian'anmeni meeleavalduste ajal toonasel RRKAK esimehel Wan Lil võimalik kokku kutsuda RRK erakorraline istung ning olukord põhiseaduspäraselt lahendada. Tegelikult oli Wani liikumisvabadust piiratud ning ta oli tol hetkel hambutu.
Esimeeste loend
Riigipea (1975. ja 1978. aasta põhiseaduste järgi)
Mao Zedongi administratsioon Deng Xiaopingi administratsioon Jiang Zemini administratsioon Hu Jintao administratsioon Xi Jinpingi administratsioon
Tallinna Kõrgem Giidikool
Tallinna Kõrgem Giidikool oli aastal 1998 asutatud erakõrgkool. Aastal 2004 ühines kool Eesti Hotelli- ja Turismimajanduse Erakooliga.
Koolis õpetati kahte eriala: giidi ja reisisaatja eriala.
Kooli direktor oli Margit Hallmägi.
Eduard von Sass
Eduard Heinrich Hartwig Reinhold vabahärra von Sass (ka Saß; 11. september 1900 Charlottenburg, Berliin – 3. veebruar 1946 Velikije Luki, NSV Liit ) oli baltisaksa päritolu Saksa sõjaväelane (ooberstleitnant). Teise maailmasõja ajal oli ta Saksa vägede poolt okupeeritud Velikije Luki linna garnisoni ülem.
Eduard von Sass sündis Sasside suguvõsast pärit Saaremaa aadliku parun Georg von Sassi (1853–1931) ja tema eestlannast abikaasa Marie (neiuna Roes; sünd. 1863) noorima lapsena.
Perekond
Eduard von Sass abiellus 17. oktoobril 1928 Stettinis Elisabeth Sachsega (sünd. 1909). Abielust sündis poeg Peter Anton (sünd. 1930).
Kadaka parkmets
pisi|Kadaka parkmets. Kadaka parkmets (ka Kadaka mets ) on Tallinnas Mustamäe linnaosas Mustamäe asumis asuv parkmets. Parkmets jääb mõlemale poole Ehitajate teed, ulatudes põhjas Kadaka ja A. H. Tammsaare teeni ja lõunas Eduard Vilde teeni. Parkmetsa pindala on 19,3 ha, millest puude all on 18,1 ha. Parkmetsas valdavad männid.
Mercier
Mercier on linn Kanadas Québeci provintsis Montérégie halduspiirkonnas.
Teine Kreeka Vabariik
Teine Kreeka Vabariik oli Kreeka poliitiline režiim aastatel 1924–1935. See järgnes Glücksburgi dünastia monarhide valitsemise all kestnud konstitutsioonilise monarhia perioodile ning kestis kuni riigikorra kukutas monarhia taastanud sõjaväeline riigipööre.
Ants-Peep Silvere
Ants-Peep Silvere (4. juuli 1933 – 13. mai 1983 ) oli eesti bioloog, tsütoloog ja mikroskopist.
Teine Kreeka Vabariik
Kreeka Teine Vabariik tähistab teist ajajärku tänapäevase Kreeka ajaloos, kus riiki ei juhtunud kuningas: esimeseks vabariigiks peetakse Kreeka iseseisvussõja aegseid riiklikke assambleesid ja ajutisi valitsusi ning kolmandaks vabariigiks nimetatakse praegust riigikorda, mis järgnes 1974. aastal lagunenud nn kolonelide diktatuurile.
Ants-Peep Silvere
Ta töötas Eksperimentaalbioloogia Instituudis Harkus, kus rajas elektronmikroskoopia labori.
Teine Kreeka Vabariik
Ühiskonnas olev lõhe ulatus ka kultuuriliste ja ühiskondlike teemadeni alates erimeelsusest keele kasutamise üle kuni arhitektuuristiilideni. Veelgi lisas ebastabiilsust sõjaväe kaasamine poliitikasse, mis tõi kaasa mitu riigipööret ja riigipöördekatset. Pärast kümme aastat kestnud sõjategevust olid majandusest alles vaid varemed ning ei suudetud toetada Türgiga elanike vahetamise tulemusel lisandunud 1,5 miljonit põgenikku.
T-54/T-55
T-54/55 on NSV Liidus toodetud tank.
Teine Kreeka Vabariik
Vaatamata Elefthérios Venizélose reformistliku valitsuse (1928–1932) püüdlustele oli 1929. aastal alanud ülemaailmsel majanduskriisil Kreeka majandusele katastroofiline mõju. Rahvapartei võit 1933. aasta valimistel ning kaks Venizélose toetajate ebaõnnestunud riigipöördekatset sillutasid teed kuningas Geórgios II valitsemise taastamiseks.
T-54/T-55
Variandid
T-54/55 tankide koguarv on hinnanguliselt 86 000–110 000, millega see on maailmas enimtoodetud tank.
Teine Kreeka Vabariik
Ajalugu
pisi|Teise Kreeka Vabariigi väljakuulutamine. Plakatitel on kujutatud [[Aléxandros Papanastasíou, Geórgios Kondýlis ja Aléxandros Hatzikyriákos]] Pärast sõjas lüüasaamist 1922. aastal hakkas kaotanud Kreeka armee kuningliku valitsuse vastu mässama. Venizelistlike ametnike (nagu Nikólaos Plastíras ja Stylianós Gonatás) surve all oli Konstantínos I taas sunnitud troonist loobuma ja suri 1923. aastal eksiilis olles. Varsti pärast seda palus parlament ka tema vanimal pojal ja troonipärijal Geórgiosel Kreekast lahkuda, et rahvas võiks otsustada selle üle, milline valitsemisviis vastu võtta. Kreeka 1924. aasta rahvahääletusel hääletasid kreeklased vabariigi poolt. Need sündmused tähistasid juba 1915. aastal kuningas Konstantínos I ja tema poliitilise vastase Elefthérios Venizélose vahel alanud tüli kulminatsiooni.
Vaatamata Venizélose viimase valitsuse (1928–1932) aegsele stabiilsele ajajärgule ja näilisele õitsengule, tunti suure majanduskriisi mõjusid karmilt ja taas tekkis poliitiline ebastabiilsus. Kui monarhia naasmise väljavaade muutus silmnähtavaks, püüdsid Venizélose ametnikud 1935. aasta märtsis riigipööret läbi viia, kuid kindral Geórgios Kondýlis surus selle maha. 1935. aasta 10. oktoobril kukutasid sõjaväe juhid Panagis Tsaldárise valitsuse ja Kondýlis kuulutas end regendiks. Kondýlis kaotas vabariigi ning viis sama aasta 3. novembril läbi rahvahääletuse, mille tulemusena taastati monarhia ja troonile sai kuningas Geórgios II.
Oiu raamatukogu
Oiu raamatukogu oli raamatukogu Viljandi maakonnas Viljandi vallas Oiu külas.
Sõjaaja kohta märkmed puuduvad, ilmselt oli tegevus soikus. Küll aga on teada, et 1948. aastal on Oiu lugemisring Leida Jüristu algatusel koos käinud Saksa talus. Mõnda aega hoidsid kohalike seas lugemishuvi üleval Oiu Kooli õpetajad Oja ja H.Raid.
Alates 1952. aastast tegutses Oiu raamatukogu Oiu külas Viljandi - Tartu maantee ääres ajaloolises kõrtsihoones. (Allikas: Kogumik Viljandimaa raamatukogud. Käsikiri. Oiu raamatukogu käsitleva artikli autor raamatukoguhoidja Aita Arula)
2020.a. lõpus tuli raamatukoguteenuse pakkumine Oiul lõpetada hoone amortiseerunud seisundi tõttu. 2021. aasta algusest viidi Oiu piirkonna lugejate teenindamine üle 3 km kaugusel asuvasse Valma Külamajja (Valma Infopunkti).
Liisu Krass
Ta lõpetas 2007. aastal Pärnu Ülejõe Gümnaasiumi. 2011. aastal lõpetas ta Tartu Ülikooli maalikunsti erialal ja 2017. aastal Tartu Ülikooli Viljandi Kultuuriakadeemia etenduskunstide osakonna teatrikunsti erialal. Seejärel on ta tegutsenud vabakutselise näitlejana.
Tume elurikkus
pisi|Looduskooslus [[Manilaid|Manilaiul ]] Tume elurikkus (inglise keeles dark diversity) on looduskoosluses esineva liigifondi puuduolev osa. Liigifondi puuduolevaks osaks loetakse liike, mis potentsiaalselt sobiksid konkreetsesse kooslusse, aga mida seal mingitel põhjustel siiski ei esine.
Ülevaade
Tume elurikkus on oluline lisateave iga looduskoosluse kohta. Sobiva liigi mitteesinemine elupaigas, kus ta võiks potentsiaalselt elada, kannab sama palju informatsiooni kui tema kohalolek. Kui on teada, et mingid liigid on kooslusest puudu, saab hakata otsima põhjuseid, miks see nii on. Kui globaalne elurikkus on kiiresti vähenemas, siis on oluline mõista, mis seda täpselt põhjustab.
Tumedat elurikkust ei ole otseselt vaatlusega võimalik mõõta, kuid on võimalik määrata selle hulka läbi liigifondi määratlemise. Analoogia on siin tumeainega – ainega, mida ei saa näha ega mõõta, aga mida on võimalik kaudselt hinnata gravitatsiooni abil. Tumeainet on universumis alati rohkem kui nähtavat ainet ning selle abil saab mõista ja ennustada, kuidas käituvad galaktikad. Tume elurikkus on samuti olemas peaaegu igal ökosüsteemil, sest mingi osa liigifondist on alati puudu. Enamasti on tume elurikkus suurem kui vaadeldud liikide hulk.
Suur osa sobilikest liikidest võivad puudu olla ainult juhuse tõttu – näiteks on mingi ala geoloogiliselt liiga noor ja kõik selle liigifondi sobivad liigid ei ole sinna veel levinud. Eesti koosluste vanuseks loetakse vaid mõni tuhat aastat, mis on ökosüsteemide arenguks väga lühike aeg. Samuti võivad mõned liigid puudu olla seetõttu, et koosluse konkurents on nad välja tõrjunud, aga kui praegu domineeriv liik sealt kaob, saab puuduolev liik naasta. Takistuseks mingis koosluses elamiseks võib olla ka sümbiontide – tolmeldavad putukad ja toitaineid vahendavad mükoriisaseened – puudumine või kahjulike parasiitide esinemine. Tänapäeval on ökosüsteemide vaesumine põhjustatud sageli ka inimtegevusest.
Liigifondi määramine
Tumeda elurikkuse osakaalu määratlemiseks on vaja teada, kui palju liike kuulub kooslusele iseloomulikku liigifondi. Liigifondi tekkimine on pikk protsess, mille käigus eralduvad kõigist maailma liikidest vaid need, mis võiksid uuritavale alale potentsiaalselt levida ja mis sinna ökoloogiliselt ka sobivad. Levimine on enamasti piiritletud geograafiliselt – liigifondi kuuluvad üksnes liigid teatud ümbruskonnast, kuna teiste kontinentide liigid ei oleks võimelised konkreetsele uurimisalale levima. Seega kasutatakse Eesti taimekoosluste liigifondide määratlemiseks ainult regionaalset floorat, näiteks puisniidu ja raba liigifondi ei arvestata Lõuna-Ameerika ja Austraalia liike, kuigi ka seal leiduks ökoloogiliste tingimuste poolest sarnaseid elupaiku, mis sobiksid ka Eestis elavatele liikidele.
Koosluse täielikkuse hindamine
Tume elurikkus aitab teha erinevad kooslused, regioonid ja taksonoomilised rühmad võrreldavaks, kui kasutada vaadeldud ja tumeda elurikkuse suhet. Et mingeid suurusi omavahel objektiivselt võrrelda, tuleb kokku leppida taustsüsteemis. Seega peetakse täielikumateks selliseid kooslusi, kus tumeda elurikkuse osakaal on kogu elurikkusest väiksem.
Tume elurikkus võimaldab lisaks eri kooslusetüüpidele võrrelda ka eri regioone. Nii on näiteks puude liigirikkus samas kliimavöötmes – Põhja-Ameerikas, Ida-Aasias ja Euroopas – väga erinev. Jääajad olid Euroopa elurikkusele oluliselt laastavama mõjuga kui Põhja-Ameerikas, kus mäestikud ja mered ei takistanud liikidel mandrijää eest taandumist. Aasia jäi suurematest mandrijäätumistest sootuks puutumata. Seetõttu ei saa erinevate maailmajagude metsade liigirikkust otse võrrelda, kuid teades tumeda elurikkuse osakaalu, saab võrrelda metsade elurikkust neis piirkondades omavahel suhtelises skaalas, leides liigirikkaimad metsad nii Euroopas kui Aasias.
Suhtelist soontaimede elurikkust on ka globaalselt kaardistatud. Enamik taimeliike on tekkinud ja elab siiani troopilistes piirkondades, vaid suhteliselt vähesed taimeliigid on suutnud külmale vastu panna ja asunud elama parasvöötme laiuskraadidele. Samas näitab globaalne kaart tumeda elurikkuse ja vaadeldud elurikkuse suhtega, et mitu piirkonda väljaspool troopikat võib olla omas kontekstis palju täielikum kui ekvatoriaalne elurikkuse tsentrum.
Koosluse täielikkus Eesti näitel
pisi|Laelatu puisniit Laelatu puisniidul Lääne-Eestis on botaanikud leidnud 10 cm×10 cm suurusega proovialal koos kasvamas 25 soontaimeliiki ning proovialalt suurusega 20 cm×20 cm on leitud 42 taimeliiki. Neid tulemusi on kõrvutatud uuringutega kogu maailmast ning on leitud, et skaalades 10×10 ja 20×20 cm on tegemist soontaimede liigirikkuse maailmarekordiga.
Mõnes teises elupaigas võivad aga sarnased elurikkuse näitajad anda hoopis teistsuguseid tulemusi. Nii on näiteks rabad Eesti ürgsed kooslused, millel on eriomane ilme ja elustik. Laelatu lähedal asuvas Tuhu rabas kasvab kokku üksnes kümmekond soontaime liiki. Selleks, et mõttekalt võrrelda elurikkust nii erinevates ökosüsteemides nagu puisniit ja raba, on meil vaja teada mõlemale kooslusele neid liike liigifondist, mis on hetkel puudu. Lihtne liikide arvuvõrdlus ei ole otstarbekas, kuna neil kooslustel on erinevad liigifondid – liikide hulk, mis võib uurimisalale levida ja seal sobiva elupaika leida. pisi|Tuhu raba On hinnanud, et puisniitude liigifondi suurus on üle 400 taimeliigi, aga rabadel üksnes paarkümmend liiki. Nii on tumeda elurikkuse suurus Laelatu puisniidul paarsada liiki, Tuhu rabas on liike aga kümmekond. Seega on nii maailmakuulus Laelatu puisniit kui ka Tuhu raba suhtelises skaalas võrdselt rikkad – mõlemal on olemas ligikaudu pool kõigist liikidest, kes sinna kasvama sobivad, teine pool liigifondist moodustab tumeda elurikkuse. Tüüpiliselt on Eesti taimekooslustes tume elurikkus kaks-kolm korda suurem kui nähtav elurikkus.
Tumeda elurikkuse mõõtmise rakendused
Tumeda elurikkuse koosseisu ja selle osakaalu on oluline teada mitmete praktiliste otsuste tegemiseks looduskaitses, põllumajanduses ja tervishoius.
Informatiivsed elurikkuse mõõdikud on eduka looduskaitse üheks aluseks. Üks printsiip looduskaitse biogeograafias rõhutab, et esimesena tuleks kaitse alla võtta kõige suurema elurikkusega alad, kuna nii saab väheste ressurssidega kaitsta võimalikult suure osa globaalsest elurikkusest. Teisalt rõhutatakse, et igast eri elupaigatüübist peaks kaitse alla võtma mingi osa. Kasutades vaadeldud ja tumeda elurikkuse suhet, saab teha elurikkuse võrreldavaks ning leida kõige rikkamaid igast kooslusetüübist, igast regioonist ja ka erinevatest taksonoomilistest rühmadest.
Tume elurikkus on ka hea mõõdupuu koosluste taastamisel. Kui elupaiga liigirikkus on vaesunud kas saastatuse või muu ebasobiva inimmõju tõttu, aga sobivad liigid on ümbruskonnas olemas, saab need hetkel puuduvad liigid lugeda tumeda elurikkuse osaks. Kui koosluse olukord on taas soodsamaks muutunud, saab vaadelda tumeda elurikkuse osakaalu kahanemist. Seega võib tumedat elurikkust pidada ka teatavaks puhvriks – kui osasid liigifondis olevaid liike enam kasvamas ei näe, ei tähenda see veel, et liigid oleksid täielikult kadunud. Kui aga liik on kadunud kõikidest elupaikadest kogu ümbruskonnas, loetakse ta kadunuks ka tumedast elurikkusest.
Lisaks elurikkuse kaitsele saab tumeda elurikkuse määratlemisest kasu ka sellisel juhul, kui eesmärk on vastupidine – suur elurikkus ei ole soovitud. Näiteks on umbrohte ja kahjureid täis põld küll suure elurikkusega, aga põllukultuuri saak kannatab. Edukas umbrohtude ja kahjurite tõrje aga eeldab, et on teada nii nende olemasolev kui ka tume elurikkus. Siis on võimalik tõrjuda ebasobivaid liike, kuid samas ei kasutata mürke rohkem kui vajalik.
Samad põhimõtted kehtivad ka tervishoius. Et hinnata riske, on vajalik teada võimalikke ohte – kui suur on haigusetekitajate tume elurikkus. See varieerub regiooniti ja nii on võimalik enne kaugemasse riiki reisimist vaktsineerida just nende haigustekitajate vastu, mida kusagil karta on – kes moodustavad haigustekitajate tumeda elurikkuse reisi sihtkohas.
Digammafunktsioon
Digammafunktsioon \psi on üks erifunktsioon matemaatilises analüüsis ja kompleksmuutuja funktsioonide teoorias. Digammafunktsiooni võib defineerida
aga ka integraalina
Olav Keerberg
Olav Keerberg (17. aprill 1935 Tartu – 4. november 2015) oli eesti taimefüsioloog.
Ta lõpetas 1957. aastal Tartu Riikliku Ülikooli teoreetilise füüsika erialal.
Ta töötas 1957–2004 Harkus Eksperimentaalbioloogia Instituudis, algul inseneri ja nooremteadurina, 1972–2004 taimefüsioloogia osakonna juhatajana.
Ta uuris fotosünteesi, kasutades süsiniku radioaktiivse isotoobi 14C metoodikat.
1972. aastal kaitses ta Moskvas NSV Liidu Teaduste Akadeemia K. Timirjazevi nimelises Taimefüsioloogia Instituudis bioloogiateaduste kandidaadi väitekirja "Интенсивность света как фактор регуляции фотосинтетического метаболизма углерода" (Valguse intensiivsus kui süsiniku fotosünteetilise metabolismi regulatsiooni tegur). 1989. aastal kaitses ta samas instituudis bioloogiateaduste doktori väitekirja "Süsiniku fotosünteetilise metabolismi kvantitatiivsed karakteristikud".
2005. aastast kuni surmani töötas ta Eesti Maaülikooli põllumajandus- ja keskkonnainstituudis, algul taimefüsioloogia osakonna juhatajana, hiljem erakorralise vanemteadurina.
Aafrika aasta jalgpallur
Aafrika aasta jalgpallur on Aafrika jalgpallur, keda Aafrika Jalgpallikonföderatsioon (CAF) tunnustab igal aastal alates 1992. aastast Aafrika parim jalgpalluri auhinnaga. Aafrika aasta jalgpallureid hakkas valima juba 1970. aastal Prantsusmaa jalgpalliajakiri France Football ning esimeseks Aafrika aasta jalgpalluriks valiti Mali mängija Salif Keïta. Viimast korda valis France Football Aafrika aasta jalgpalluri 1994. aastal ning alates sellest ajast on Aafrika aasta jalgpallureid valinud ainult Aafrika Jalgpallikonföderatsioon.
Aafrika aasta jalgpallurid
Aafrika aasta jalgpallurid koos koduklubiga.
France Football
France Footballi poolt valitud Aafrika aasta jalgpallurid
Aafrika Jalgpallikonföderatsioon
Aafrika Jalgpallikonföderatsiooni poolt valitud Aafrika aasta jalgpallurid
Euroopa madude loend
Euroopas elavad looduses järgmised maod:
Nikolai Žukovski nimeline Aerohüdrodünaamika Keskinstituut
TsAGI - N. Žukovski nimeline Aerohüdrodünaamika Keskinstituut, (vene keeles:Центральный аэрогидродинамический институт имени профессора Н. Е. Жуковского (ЦАГИ) on hüdro- ja aerodünaamika-alaste uuringute riiklik keskinstituut Venemaal Žukovskis. TsAGI-is, mille direktor on praegu  Kirill Sõpalo, töötab 4490 inimest, asutati 1918.
Vaata ka
pisi| [[TsAGI 1-EA ]]
Eesti-Saksa mittekallaletungileping
thumb|Välisministrid Karl Selter (kübaraga) ja Joachim von Ribbentrop (vasakul, Selterist trepiaste allpool) Berliinis 7. juunil 1939 Mittekallaletungileping Saksa Riigi ja Eesti Vabariigi vahel (saksa keeles: Nichtangriffsvertrag zwischen dem Deutschen Reich und der Republik Estland) sõlmiti 7. juunil 1939 Eesti Vabariigi ja Saksa Riigi vahel.
Lepingust
Lepingu sõlmimise ajendiks USA presidendi Roosevelti läkitus 15. aprillil 1939, enne Hitleri 50. juubelit.
Leping sõlmiti Berliinis 7. juunil 1939. Leping jõustus ratifitseerimiskirjade vahetamisega ning sellest hetkest alates jäi kehtima kümneks aastaks. Leping nägi ette ka selle, et kui lepingut ei öelda üles üks aasta enne lepingu lõppemist, siis jääb ta kehtima ka järgmiseks kümneks aastaks. Sama tingimus kehtis ka järgmiste aegjärkude kohta.
Lepinguga määrati kindlaks, et Eesti Vabariik ja Saksa Riik ei asu ühelgi juhul teineteise vastu sõdima ega mingit muud laadi vägivalda tarvitama.
Lepingule kirjutasid alla Eesti Vabariigi nimel välisminister Karl Selter ja Saksa Riigi nimel välisminister Joachim von Ribbentrop.
Samaaegselt sõlmiti ka Läti-Saksa mittekallaletungileping.
Mont-Saint-Hilaire
Mont-Saint-Hilaire on linn Kanadas Québeci provintsis Montérégie halduspiirkonnas.
Harue Sato
Harue Sato (jaapani keeles 佐藤 春詠 Satō Harue; sündinud 1. jaanuaril 1976) on Jaapani endine jalgpallur, ründaja.
Koondisekarjäär
Jaapani naiste jalgpallikoondises mängis ta aastatel 2000–2002 17 mängu.
Kastaalia allikas
Kastaalia allikas on endine allikas Delfi lähedal Kreekas.
Kastaalia allika veel arvati olevat noorendav toime. Kõik Delfi külastajad peatusid allika juures, et ennast allikasse kasta ja sealt juua. Üks allikaga kaasas käivaid müüte räägib, et just seal tappis Apollon allikat valvava koletise Pythoni ja seepärast peeti allikat pühaks.
Obinitsa surnuaed
Obinitsa surnuaed on kalmistu Setumaal, praeguse haldusjaotuse järgi Setomaa vallas Obinitsa külas. Kalmistu on Setomaa valla omand, kuid kuulub Obinitsa Issanda Muutmise kiriku juurde.
Kastaalia allikas
Tänapäevani on säilinud allikale 6. sajandil eKr rajatud veesülitid.
Obinitsa surnuaed
Obinitsa kalmistu on rajatud 1500 aastat tagasi. Vanima osa moodustab Sakalovapalo kääbaskalmistu. Hilisem osa on rajatud 19. sajandi alguses. Obinitsa surnuaial asub teiste hulgas lauluema Hilana Taarka (1856–1933) haud. Viimasel ajal on kasutusele võetud ka surnuaia Tuhkvitsa oja poolne osa.
1950. aastal, kui Obinitsa kool-kirikus suleti kiriku tegevus, asuti ehitama uut kirikut surnuaia kõrvale eraldatud ühe hektari suurusele maale. Nõukogude võimu ajal selline tegevus oli põhjendatud sellega, et vastavalt leninlikule dekreedile tuleb kool kirikust lahutada ning koguduselt võtta kooli tarbeks kirikuhoone. Selline tegevus põhines toonase Eesti NSV Ministrite Nõukogu esimehe Arnold Veimeri kirjalikul korraldusel Meremäe valla täitevkomitee esimehele.
1950. aastal hakkas kohalik preester Vilemon Talomees vaatamata takistustele kohaliku kogukonna toetusel siiski uut kirikut ehitama. Algul töötas preester üksinda, hiljem liitusid tema initsiatiivil ja palvel ka koguduse liikmed. 1951. aastal tehti palju takistusi, et kiriku ehitust häirida. Kiriku ehitust ei toetanud ka Võru maakonna praostkond, nemad tegelesid Meeksi kiriku ehitamisega. 9. jaanuaril 1952 asuti takistustest hoolimata kiriku interjööri looma. Valga kirik andis Obinitsa kogudusele üle Tõrva kiriku varad (kirikukell, ikoonid, kroonlühter, küünlajalad, altar, preestri teenistusriided). Palju annetasid (ehitusmaterjale) kiriku ehitusele kohalikud talumehed, palka ei olnud meestele kuskilt maksta. Toetas ka Eesti Piiskopkond. 15. juunil 1952 pühitseti alles tellinguis kirik sisse. Obinitsa Apostliku Õigeusu kiriku pühitses Tallinna piiskop Roman Issanda muutmise auks.
Obinitsa suurim kiriku- ja surnuaiapüha on paasapäev, kui inimesed kogunevad oma esivanemate haudadele, et mälestada oma lähedasi. Sel päeval on surnuaias tuhandeid inimesi. Pärast jumalateenistust kirikus toimub haudadel mälestussöömaaeg ja loetakse palveid.
Elvis (eesnimi)
Elvis on mehenimi. See on iiri pühaku Ailbe (ka Ailbhe, Elfeis, Ailfyw, Ailvyw, Elveis) nime inglispärane kuju.
Tuntuim selle nime kandja on laulja Elvis Presley. Seda nime on kandnud ka enne teda inimesed, näiteks kas või Elvis Presley isa Vernon Elvis Presley, aga hiljem on tavaliselt võetud see nimi endale ise (näiteks laulja Elvis Costello) või on vanemad selle oma lapsele pannud Presley auks.
Suurbritannias on see populaarsuselt kaheksas kuulsuse nimi, mida pannakse oma koerale.
Kihnu-Jõnn ehk Metskapten
"Kihnu-Jõnn ehk Metskapten" on 1965 raamatuna ilmunud Juhan Smuuli näidend. Raamatu kirjastas Eesti Raamat. Näidendi aluseks on eesti laevakapteni Kihnu Jõnni elukäik.
Näidendi ainetel tegi Kalju Komissarov filmi "Metskapten" (1971).
1961. aasta Eesti meistrivõistlused laskmises
1961. aasta Eesti meistrivõistlused laskmises  toimusid  25. augustist 2. septembrini Tallinnas.
Naiskonnad
Võistkonnad: 1. Dünamo 60 2. ALMAVÜ 60 3. Tööjõureservid 58
Kopenhaageni börs
pisi|Kopenhaageni börsi hoone aastani [[1974]]
Kopenhaageni börs (taani keeles Københavns Fondsbørs) on Taani väärtpaberibörs, mis tegutseb Kopenhaagenis. Kopenhaageni börsi ametlik nimi on Nasdaq Kopenhaagen. Börs kuulub Nasdaq Inci gruppi. Kopenhaageni börs on osa Nasdaq Nordicu börsist. Nasdaq Kopenhaagen opereerib lisaks reguleeritud turule ka First Northi turgu, mis on alternatiivne turg Nasdaqi Inc grupi börsidel. Kopenhaageni börsil saab kaubelda siin noteeritud aktsiate, võlakirjade, börsil kaubeldavate fondide, futuuride ja optsioonidega. Turu ametlik kauplemisvaluuta on Taani kroon. Kopenhaageni börsi üldindeks on OMX Copenhagen.
Kopenhaageni börsile teostab järelevalvet Taani Finantsjärelevalve (The Danish Financial Supervisory Authority).
Kopenhaageni börsi suurus
Seisuga 31. märts 2022 oli Kopenhaageni börsil noteeritud ettevõtete väärtus kokku ehk turuosa 4,343 triljonit Taani krooni (572 miljardit eurot). Kopenhaageni börs moodustab 30% Nasdaq Nordicu börsi mahust. Nasdaq Nordicu börsidest on suurem vaid Stockholmi börs.
2022. aasta märtsis tehti Kopenhaageni börsil ühes päevas tehinguid keskmiselt 8,15 miljardi Taani krooni väärtuses (1,1 miljardi euro väärtuses).
Seisuga 31. märts 2022 on Kopenhaageni börsi reguleeritud turul noteeritud 124 ettevõtte aktsiad.
Kopenhaageni börsi suurima turuväärtusega ettevõte on Novo Nordisk A/S (turuosa 175 miljardit eurot). Järgnevad A.P. Møller - Mærsk A/S (51,4 miljardit eurot), Orsted A/S (47,1 miljardit eurot), DSV A/S (41,1 miljardit eurot) ja Coloplast A/S (26,7 miljardit eurot).
Enim kaubeldud aktsiad
Ettevõtted, kelle aktsiatega on kaubeldud 2022. aastal enim (käibe järgi, enim kaubeldud ettevõte on reastatud esimesena, 31. märtsi seisuga): Perioodil 2019 - 2021 oli Kopenhaageni börsil enim kaubeldud aktsia käibe järgi Novo Nordisk A/S.
=== Börsi reguleeritud turul noteeritud ettevõtted, mille väärtus (turuosa) 2021. aastal kasvas enim (detsember 2020 vs. detsember 2021) ===
Promised Land
Promised Land on ingliskeelne väljend, mis tähendab tõotatud maad. Seda ingliskeelset nime kannavad:
Elektrooniline aktsiatega kauplemine
Elektrooniline kauplemine on kõige populaarsem viis väärtpaberitega kauplemiseks.
Infotehnoloogia on võimaldanud luua virtuaalse väärtpaberite turuplatsi, kus on võimalik tuua müüja ja ostja kokku ning mõlemad osapooled saavad teha väärtpaberitega seonduvaid tehinguid, ilma et kumbki osapool peaks teisega kohtuma või teineteist tundma. Institutsionaalsed investorid kasutavad tänapäeval ka tumedaid basseine, taolised tehingud ei kajastu kunagi avalikul virtuaalsel turuplatsil, tumedates basseinides tehtud tehingutega tekib oht, et aktsiate hinda võib manipuleerida. Elektroonilise kauplemise eelkäijaks on põrandal kauplemine, mille puhul pidi väärtpaberi omanik helistama börsimaaklerile, kes proovis leida tema väärtpaberile ostjat ning vastupidi. Tänaseks on põrandal kauplemine enamasti välja surnud ning elektrooniline kauplemine valitseb väärtpaberite turge.
Ajalugu
Üheks turuks on äridelt äridele turg – äridelt äridele turul müüvad börsimaaklerid suuri positsioone investeerimispankadele. Teiseks turuks on äridelt tarbijatele – äridelt tarbijatele turul vahendavad börsimaaklerid erinevates suurustes väärtpaberi positsioonide müüke väikeaktsionääride ning institutsioonide vahel (näiteks riskifondid, kindlustusfirmad jne). Tänapäeval on väikeaktsionärid elektroonilistel väärtpaberiturgudel kõige väiksema osakaaluga osalejad. Kõige rohkem likviidsust lisavad elektroonilistele turgudele suured institutsioonid ning äridelt äridele tehingute teostajad.
Mõju turgudele
Elektrooniliste turgude loomine on mõjutanud väärtpaberite turgu mitmel viisil. Väikeaktsionäridele on elektrooniline kauplemine alati kõige rohkem mõju avaldanud. Suurtel institutsioonidel on alati informatsiooni voog kvaliteetsem olnud, isegi ajal millal oli põrandakauplemine veel populaarne. Väikeaktsionärid saavad aga tänaseks otsida suuri positsioone, mida institutsioonid ostnud on ning seda informatsiooni enda jaoks ära kasutada.
Kõrge sagedusega kauplemine
Elektroonilistel turgudel on tänaseks välja kasvanud absoluutselt uus väärtpaberitega kauplemise haru, mille ümber on loodud mitmeid firmasid. Kõrge sagedusega kauplemine panustab sellele, et arvutialgoritmid leiavad arbitraaživõimalusi erinevatel turgudel. Juhul kui on kaks identset indeksit, mis kauplevad kahel erineval turul, siis mõlemad indeksid on alati sama väärtusega. Indeksid püsivad samal väärtusel, sest iga kord kui hinnad liiguvad sükroonist välja tekib arbitraaživõimalus ning arvutiprogramm müüb kallimal turul indeksi hoiused maha ja ostab odavamal turul sama palju tagasi, kuni hinnad on jälle sünkroonis. Üldiselt on hindade vahe vaid paar senti, siiski tasuvad taolised süsteemid massiivselt ära, kuna hinnad liiguvad pidevalt sünkroonist välja, sest erinevatel elektroonilistel turgudel toimuvad erinevates suurustes tehingud ning algoritmid teostavad tehinguid vaid mõne millisekundi jooksul. Näiteks kahe identse indeksi S&P 500 ja ES arbitraaživõimaluste pealt on võimalik teenida 75 miljonit dollarit aastas ning see on ainult üks indeksipaar. Kõrge sagedusega kauplemise süsteemid arenevad pidevalt. Aastal 2005 oli arbitraaživõimaluse aeg keskmiselt 97 millisekundit, aastaks 2011 mõõdeti arbitraaživõimaluse keskmiseks kestvuseks 7 millisekundit. Võrdluseks, inimese silmapilk kestab umbes 400 millisekundit.
Wiesenfeld
Wiesenfeld on vald Saksamaal Tüüringi liidumaal Eichsfeldi kreisis.
Kooritoolistik
Kooritoolistik ehk kooripingistik on kloostri- ja piiskopikiriku kooriruumi külgseinte ääres paiknevad vaimulikele mõeldud tooliread, tavaliselt kahe eri kõrgusel paikneva reana. Üksik istekoht koos käetugedega kannab nimetust "kooritool".
Kirjeldus
Kooritoolistik on klappistmetega, mida saab üles tõsta. Üksikute istekohtade vahel paiknevad käetoed (accoudoir), kooritooli klappistme all on eenduv tugi misericordia. Enamikul keskaegsetel kooritoolistikel on kõrge seljatugi, mida nimetatakse dorsaaliks. Sageli on kooritoolistik kaunistatud rikkalike puunikerdustega, seljatugi arhitektuurist laenatud petikute, ehisviilude, fiaalide ja baldahhiinidega.
Eestis leidub kooritoolistikku uusgooti interjöörides, näiteks Audru kirikus. Kirbla kiriku kooriruumis on säilinud 19. sajandist pärit õpetajaloož ja kooripingid.
Monoamiini oksüdaas
pisi|Monoamiini oksüdaas Monoamiini oksüdaas ehk MAO (MonoAmiini Oksüdaas) on ensüüm, mis katalüüsib monoamiinide oksüdatsiooni. MAO-l on kaks isoensüümi – MAO-A ja MAO-B.
Matteo Darmian
Matteo Darmian (sündinud 2. detsembril 1989 Legnanos) on Itaalia jalgpallur, kes mängib kaitsjana Itaalia kõrgliigaklubis Milano Internazionale ja Itaalia jalgpallikoondises.